**[Οι ανάγκες των ανθρώπων]**

ΜΑΘΗΜΑ: ΔΙΑΔΙΚΤΥΑΚΑ ΠΕΡΙΒΑΛΛΟΝΤΑ ΜΑΘΗΣΗΣ

ΧΧΧχ

[8ο Εξάμηνο-2022-2023]

Διεύθυνση της αρχικής σελίδας στο wiki των PbWorks: <http://123567jjgre.pbworks.com/w/page/153324453/%CE%9F%CE%B9%20%CE%B1%CE%BD%CE%AC%CE%B3%CE%BA%CE%B5%CF%82%20%CF%84%CF%89%CE%BD%20%CE%B1%CE%BD%CE%B8%CF%81%CF%8E%CF%80%CF%89%CE%BD>

**Σύντομη περιγραφή για σχεδιαστές που εστιάζουν στη χρήση της εκπαιδευτικής τεχνολογίας:**

 Το project «Οι ανάγκες των ανθρώπων» αφορά την γνωριμία και την ευαισθητοποίηση των μαθητών σχετικά με τις ανάγκες των ανθρώπων σε διάφορες χώρες-ηπείρους της γης. Η δημιουργία και η ανάπτυξη του συγκεκριμένου εκπαιδευτικού σεναρίου βασίστηκε κατά κύριο λόγο στην αξιοποίηση του εκπαιδευτικού λογισμικού wiki.

Το wiki είναι ένα λογισμικό το οποίο δίνει τη δυνατότητα στους χρήστες να αλληλεπιδρούν μεταξύ τους, τόσο στο χώρο του σχολείου, όσο και σε χώρους εκτός αυτού, όπως είναι το σπίτι. Αυτή η αλληλεπίδραση προκύπτει από το γεγονός ότι οι μαθητές μπορούν να βλέπουν την εξέλιξη των έργων των συμμαθητών τους και πάνω σε αυτά να εκφράζουν τις απόψεις τους τόσο ως προς το θέμα, με το να θέτουν υποθέσεις ή να προτείνουν και άλλες πτυχές για διερεύνηση, όσο και με το να εκφράζουν την άποψή τους σχετικά με τον τρόπο με τον όποιο έκαναν την παρουσίαση, π.χ. ποια στοιχεία τους αρέσουν, τι θα μπορούσαν να έχουν παρουσιάσει με διαφορετικό τρόπο. Αυτή η διαδικασία αλληλεπίδρασης θεωρούμε ότι είναι το «διαμάντι» του σχεδιασμού μας. Πιο αναλυτικά, όσον αφορά το σχεδιασμό μας σε πολλές περιπτώσεις οι μαθητές εκθέτουν τις απόψεις τους, όπως το να κάνουν υποθέσεις για τις ανάγκες των ανθρώπων, να σχολιάζουν τα έργα των συμμαθητών τους και την πορεία εξέλιξης, δηλαδή να προτείνουν στους συμμαθητές τους τρόπους παρουσίασης των πληροφοριών που βρήκαν καθώς και να σχολιάσουν τόσο τις πληροφορίες, όσο και τα μέσα που χρησιμοποίησαν για να κάνουν την παρουσίαση τους και, τέλος, να καταλήγουν σε συμπεράσματα με την βοήθεια των πληροφοριών, που βρήκαν οι συμμαθητές τους. Με αυτόν τον τρόπο επιτυγχάνεται η ανατροφοδότηση σε πολλές περιπτώσεις μέσω της συζήτησης μεταξύ των ομάδων.

Ένα ακόμη στοιχείο που χρησιμοποιούμε από το wiki είναι η παραγωγή ποιοτικών πολυτροπικών κειμένων, καθώς οι μαθητές έχουν την δυνατότητα να συνδυάσουν το κείμενο παρουσίασης των πληροφοριών με διάφορες εικόνες, βίντεο χάρτες, που ενισχύουν τη μάθηση μέσω της πληθώρα των ερεθισμάτων που έρχονται σε επαφή. Τέλος, η εξοικονόμηση του χρόνου είναι μια από τις βασικές παραμέτρους που μας οδήγησαν στην επιλογή του wiki, καθώς μπορούν οι προαναφερθείσες συζητήσεις μεταξύ των μαθητών να γίνουν σε κάποιες περιπτώσεις και εκτός του πλαισίου της τάξης.

**Σύντομη περιγραφή για εκπαιδευτικούς**

Η προσέγγιση των μαθημάτων του σχολείου σε συνδυασμό με την χρήση της τεχνολογίας, συνδυάστηκαν με τέτοιο τρόπο, ώστε να γίνει πιο ενδιαφέρον το μάθημα στα παιδιά. Το παρακάτω σενάριο προτείνεται σε εκπαιδευτικούς που έχουν Ε’ ή Στ’ τάξη και επιθυμούν να συνδυάσουν στην διδασκαλία τους τα μαθήματα της Γεωγραφίας, της Κοινωνικής και Πολιτικής Αγωγής και της Πληροφορικής. Ακόμη, δρα ενισχυτικά στην γλωσσική ανάπτυξη των μαθητών, αφού σε πολλές περιπτώσεις καλούνται να εκθέσουν την γνώμη τους χρησιμοποιώντας τον γραπτό λόγο. Τα παιδιά μέσω της ενεργής εμπλοκής τους θα καταφέρουν να μάθουν αρκετές σημαντικές πληροφορίες για τις ανάγκες των ανθρώπων σε διαφορετικά μέρη της γης, θα αναθεωρήσουν τις απόψεις τους για πράγματα που θεωρούν δεδομένα π.χ. πρόσβαση σε καθαρό νερό, και θα οξύνουν την κριτική τους σκέψη μέσω της αντιπαραβολής απόψεων που καλούνται να υλοποιήσουν σε αρκετές φάσεις της διδασκαλίας.

Στο συγκεκριμένο σενάριο, οι μαθητές είναι στο επίκεντρο, καθώς μέσω της ανακαλυπτικής μεθόδου διδασκαλίας, συλλέγουν οι ίδιοι πληροφορίες για τις χώρες επιλογής τους και τις ανάγκες των ανθρώπων σε αυτές. Ο δάσκαλος λειτουργεί βοηθητικά και ενισχυτικά σε κάθε περίπτωση και έτσι γίνεται εφικτή η κατάκτηση της γνώσης. Μέσα απ’ όλη αυτή τη διαδικασία τα παιδιά εκφράζονται και αλληλεπιδρούν με τους συμμαθητές τους, ανταλλάσουν γνώσεις και ιδέες, ενώ μέσω της συνεργασίας σε ομάδες οξύνεται το συνεργατικό πνεύμα και οι κοινωνικές δεξιότητες. Με αυτό τον τρόπο καθίσταται εμφανής η χρησιμότητα του παρακάτω διδακτικού σεναρίου, αφού προσδίδει στους εμπλεκόμενους πολλαπλά οφέλη μάθησης και δεξιοτήτων.

**Τι θα χρειαστεί να έχει ετοιμάσει ο/η εκπαιδευτικός εκτός υπολογιστή;**

O εκπαιδευτικός εκτός υπολογιστή θα χρειαστεί να έχει ένα παγκόσμιο χάρτη, ο οποίος θα χρησιμεύσει στην κατατόπιση των μαθητών στις χώρες και τις ηπείρους. Επίσης θα πρέπει να έχει ετοιμάσει καρτέλες – ταυτότητες που θα χρησιμοποιηθούν στο 3ο στάδιο που περιγράφεται στο διδακτικό σενάριο, μοιράζοντας τες στους μαθητές πριν την ανάθεση εύρεσης πληροφοριών και θα το συμπληρωθούν κατά την διάρκεια της αναζήτησης τους. Οι καρτέλες αυτές θα δοθούν ξεχωριστά σε κάθε μαθητή ανεξαρτήτως ομάδας και θα έχουν την παρακάτω δομή :



**Ονοματεπώνυμο :**

**Μικρή ζωγραφιά της σημαίας της χώρας ενασχόλησης**

**Έκταση :**

**Πληθυσμός :**

**Κλίμα :**

**Επαγγέλματα κατοίκων 2-3 :**

**3 ανάγκες που καλύπτονται στη χώρα :**

**Τι άλλα λογισμικά ή συσκευές θα χρειαστεί να έχει διαθέσιμα εκτός από τα Pbworks; Τι συνεργασία με γονείς χρειάζεται στο ψηφιακό κομμάτι;**

Σχετικά με την προετοιμασία του ο εκπαιδευτικός πέρα από την δημιουργία ενός ημιτελούς wiki, που θα περιλαμβάνει συνδέσμους αναζήτησης, φακέλους για τις ηπείρους στο papers & Files και την σελίδα που θα έχει η κάθε χώρα (όπως έχει διαμορφωθεί στο wiki που έχουμε δημιουργήσει), θα πρέπει να προετοιμάσει ένα power point που θα εντάσσει θεωρητικά τους μαθητές σε μεγαλύτερο βαθμό στο θέμα. Η παρουσίαση αυτή θα παρουσιάζει το ποιες ανάγκες θεωρούνται επιστημονικά βασικές και ποιες όχι και θα κάνει αναφορά στις διακηρύξεις για τα δικαιώματα του παιδιού και των ανθρώπων γενικότερα *(Παγκόσμιος Οργανισμός Υγείας, UNESCO).* Καλό θα ήταν να έχει ελέγξει αν όλα τα παιδιά διαθέτουν ή όχι υπολογιστή, καθώς κάποιες εργασίες πρέπει να εκτελεστούν στο σπίτι. Απαραίτητη είναι η χρήση του ψηφιακού εργαλείου «Google Maps», για την καλύτερη κατατόπιση των παιδιών για το που βρίσκονται οι χώρες.

 Αναφορικά με το διαδικαστικό κομμάτι του σεναρίου, ο εκπαιδευτικός οφείλει να ενημερώσει τον κάθε γονέα για την χρήση του εργαλείου wiki. Πρόκειται για μια πλατφόρμα, η οποία είναι δημόσια και για την χρήση της οποίας κρίνεται απαραίτητη η συγκατάθεση του γονέα. Επομένως, καθίσταται αναγκαίο να πάρουμε την έγγραφη συγκατάθεση τους για την ανάρτηση των εργασιών των παιδιών τους στο διαδίκτυο. Πιο συγκεκριμένα την δημοσιοποίηση των ονομάτων (χρήση ψευδώνυμων) και οποιεσδήποτε άλλες παραμέτρους που διασφαλίζουν τα προσωπικά δεδομένα των μαθητών Στις φάσεις που προτείνεται στο σχεδιασμό η μαθητική εμπλοκή με το wiki στο σπίτι η συμβολή των γονιών θα ήταν μια θετική ενίσχυση, καθώς η συζήτηση θα ήταν σε μεγαλύτερο βαθμό ελεγχόμενη.

**Στόχοι / προσδοκώμενα μαθησιακά αποτελέσματα (γνώσεις, δεξιότητες, αξίες-στάσεις):**

 **Γνωστικοί στόχοι:**

 Οι μαθητές να:

* γνωρίσουν διάφορες χώρες στον κόσμο μέσα από την αναζήτηση πληροφοριών.
* να διακρίνουν το αν μία ανάγκη είναι βασική ή όχι.
* συνειδητοποιήσουν ότι κάποιες ανάγκες αλλάζουν και διαμορφώνονται ανάλογα με τον τόπο όπου ζει κάποιος.

 **Στόχοι δεξιοτήτων-στάσεων :**

Οι μαθητές να :

* να αναπτύξουν ικανότητες λόγου, διαλόγου και επιχειρηματολογίας.
* να δημιουργούν ποιοτικά πολυτροπικά κείμενα .
* μπορούν να εντοπίζουν στο χάρτη τις χώρες – ηπείρους ενασχόλησης τους.
* μπορούν να προτείνουν λύσεις αναφορικά με την βελτίωση των συνθηκών ζωής σε μια χώρα.
* αναπτύξουν την κριτική τους σκέψη μέσω της επιλογής των κατάλληλων πληροφοριών για το θέμα τους,
* να είναι σε θέση να οργανώνουν το διαδικτυακό τους υλικό στο wiki και να διαμορφώνουν την σελίδα τους .
* να μπορούν να χρησιμοποιούν αποτελεσματικά τεχνολογικά μέσα, όπως είναι ο παγκόσμιος ιστός, wiki.
* να αποκτήσουν συνεργατικές δεξιότητες και ιδεώδη , ακόμα και όταν δεν συνεργάζονται με τους φίλους τους .

**Περιγραφή του σεναρίου**

**Τάξη:** Ε’- Στ΄

**Αριθμός Μαθητών:** 20 μαθητές

**Αριθμός Σταδίων Εκπαιδευτικού Σεναρίου:** 4 στάδια

* **Πριν την εφαρμογή του παρακάτω διδακτικού σεναρίου απαραίτητη προϋπόθεση αποτελεί η παραπομπή των μαθητών σε αίθουσα πληροφορικής, για την υλοποίηση διδασκαλίας σχετική με το wiki. Θεωρούμε ότι χρειάζονται τουλάχιστον 3-4 διδακτικές ώρες ενασχόλησης των παιδιών με το wiki, ώστε να μπορούν να το χρησιμοποιούν και εκτός σχολικού χώρου και να είναι σε θέση να ανταποκριθούν στις δραστηριότητες που τους ανατίθενται σε κάποιες φάσεις του διδακτικού σεναρίου(πχ 1η φάση).**

**Πρώτο Στάδιο (Διάρκεια: 2 Διδακτικές Ώρες, Τοποθεσία: Εργαστήριο πληροφορικής, Σπίτι)**

**1 η Φάση : Εισαγωγή / Προβληματισμός ( 2 διδακτικές ώρες + η προετοιμασία των μαθητών στο σπίτι ) .**

Για την γνωσιολογική καιψυχολογική προετοιμασία των μαθητών στο γνωστικό αντικείμενο που θα διδαχθούν, έχουμε ζητήσει από τους μαθητές να γράψουν στο σπίτι σε ένα padletπου υπάρχει σε σελίδα του wiki («Οι ανάγκες μου») 3 ανάγκες που έχουν σαν άνθρωποι. (*Χρησιμοποιούμε την καταγραφή αυτών των αναγκών ως αφόρμηση**για εισαγωγή στο θέμα,* διερεύνηση προϋπάρχουσας γνώσης*).* Την επόμενη μέρα στο σχολείο παρουσιάζουν αυτές τις ανάγκες που κατέγραψαν. Στη συνέχεια, διεξάγουμε συζήτηση στην ολομέλεια για το ποιες θεωρούν ότι είναι οι βασικές ανάγκες και ποιες όχι. Ζητάμε να διαχωρίσουν ποιες ανάγκες από αυτές που κατέγραψαν είναι βασικές και ποιες όχι, διαχωρισμός των αναγκών θα γίνει στο wiki. Αναθέτουμε στους μαθητές να αιτιολογήσουν τα κριτήρια κατηγοριοποίησης των αναγκών τους .

 **Δεύτερο Στάδιο (Διάρκεια: 1 Διδακτικό Δίωρο, Τοποθεσία: Σχολική τάξη.)**

**2η φάση : Επαφή με τα νέα δεδομένα (2 διδακτικές ώρες).**

Στο στάδιο αυτό θα επιτευχθεί η παρουσίαση των αναγκών των ανθρώπων μέσω power point, το οποίο θα περιλαμβάνει τον διαχωρισμό των αναγκών σε βασικές και μη και θα κάνει αναφορά στις διακηρύξεις για τα δικαιώματα του παιδιού και των ανθρώπων γενικότερα. *(Παγκόσμιος Οργανισμός Υγείας , UNESCO).*

Στη συνέχεια, θα διεξαχθείσυζήτηση στην ολομέλεια στην οποία θα εκφράζουν τις απόψεις τους σχετικά με αυτά που τους παρουσιάσαμε για τις ανάγκες και τα δικαιώματα και θα τους θέσουμε το ερώτημα : «Αν αυτές οι ανάγκες που παρουσιάστηκαν ισχύουν για όλους τους ανθρώπους όλων των χωρών της γης και κατά πόσο καλύπτονται».

Έπειτα, χωρίζουμε τα παιδιά σε 5 ομάδες των 4 ατόμων. Η κάθε ομάδα επιλέγει την ήπειρο που θέλει να ασχοληθεί και έτσι συγκροτούνται οι ομάδες. (Σε περίπτωση που περισσότερα από 4 μέλη θέλουν να ασχοληθούν με την ίδια ήπειρο, ο μαθητής που δεν μπαίνει στην ομάδα που έχει ως πρώτη επιλογή μπαίνει στην ομάδα που έχει ως δεύτερη επιλογή). Οι μαθητές στη κάθε ομάδα μπορούν να ασχοληθούν με 1 έως 4 χώρες και τους αναθέτουμε να μας δείξουν στο χάρτη την ήπειρο με την οποία θα ασχοληθούν και τις χώρες επιλογής τους. Τέλος, μέσα από συζήτηση που κάνουμε μαζί τους καταλήγουμε με ποιες 4 ανάγκες θα ασχοληθούν κατά την διάρκεια της έρευνας τους.

**Τρίτο Στάδιο (Διάρκεια: 1 Διδακτικό Δίωρο, Τοποθεσία: Εργαστήριο Πληροφορικής, σχολική τάξη ,σπίτι.)**

**3η φάση : Εφαρμογή / Εμπέδωση ( 2 διδακτικές ώρες).**

Αφού μοιράσουμε τις καρτέλες – ταυτότητες στον κάθε μαθητή, οι οποίες θα συμπληρωθούν κατά την διάρκεια της ερευνητικής διαδικασία, θα ζητήσουμε από τις ομάδες να καταγράψουν τις υποθέσεις τους, για τις χώρα/ες - ηπείρους ενασχόλησης των άλλων ομάδων μέσω wiki. Οι υποθέσεις τους θα σχετίζονται με τα παρακάτω: α)τον τρόπο ζωής των ανθρώπων σε αυτή/ες τη/τις χώρα/ες, β)τις ανάγκες των ανθρώπων, γ)τους τρόπους που καλύπτονται αυτές οι ανάγκες, δ)αν και κατά πόσο συμβάλλει το κράτος-χώρα σε αυτό (κρατική πρόνοια). Στη συνέχεια, η κάθε ομάδα συλλέγει τις υποθέσεις των συμμαθητών της.

Αναθέτουμε στους μαθητές να βρουν πληροφορίες στο σπίτι για την ή τις χώρες που έχουν επιλέξει. Τους έχουμε την απαραίτητη βιβλιογραφία με κάποιες ιστοσελίδες που μπορούν είναι να χρησιμοποιήσουν στην έρευνά τους (π.χ. dollars.com). Οι πληροφορίες που ζητάμε από τους μαθητές να βρουν σχετίζονται με τα βιοτικά χαρακτηριστικά της χώρας επιλογής και τις ανάγκες που έχουμε ορίσει στην προηγούμενη φάση.Αφού συλλέξουν τις πληροφορίες αναθέτουμε στις ομάδες να σκεφτούν, να συζητήσουν με τις υπόλοιπες ομάδες τις πληροφορίες και τους τρόπους παρουσίασης των πληροφοριών και έπειτα να καταγράψουν σε ένα πινακάκι στο wiki τον τρόπο παρουσίασης τους.

Την επόμενη μέρα πηγαίνουμε τους μαθητές στην αίθουσα υπολογιστών και αφού ελέγξουμε τις πληροφορίες που συνέλλεξαν και τις σκέψεις τους για τον τρόπο παρουσίασής τους, τους ζητάμε να τις εντάξουν στο wiki στον κατάλληλα διαμορφωμένο φάκελο που φτιάξαμε (στο papers & Files) αναλόγως με την ήπειρο επιλογής. Στη συνέχεια, ζητάμε από τους μαθητές να γράψουν ποιοτικά πολυτροπικά κείμενα για τις χώρες επιλογής με βάση τις πληροφορίες που συνέλλεξαν στους φακέλους. Στα πολυτροπικά κείμενα αυτά θα πρέπει να πληρούν τις εξής παραμέτρους :

1. να μην υπερφορτώσουν τα κείμενα τους με αχρείαστες πληροφορίες και εικόνες. (Σωστή ευθυγράμμιση στοιχείων)
2. Να τηρούν συμφωνία στη γραμματοσειρά (2-3 γραμματοσειρές το πολύ παραλλαγή σε πλάγια ή έντονη γραφή),
3. Να επιλέγουν σωστά χρώματα. (Σωστή αντίθεση στα χρώματα.)

 Όσον αφορά το πληροφοριακό χαρακτήρα του κειμένου που θα παράγουν τα παιδιά θα πρέπει να εντάσσουν στα κείμενά τους: Τις ανάγκες που εντοπίζουν ότι έχουν τα παιδιά και οι άνθρωποι στην εκάστοτε χώρα (διαχωρισμός βασικών αναγκών από μη), το ποσοστό κάλυψης των αναγκών αυτών, τα αίτια αυτού του ποσοστού κάλυψης.

**Τέταρτο Στάδιο (Διάρκεια: 1 Διδακτικό Δίωρο, Τοποθεσία: Αίθουσα υπολογιστών.**

**4η φάση : Αναστοχασμός – Αξιολόγηση**

Η κάθε ομάδα βλέπει το wiki της άλλης και σχολιάζει το πώς της φάνηκε ο σχεδιασμός (το πώς στήθηκε) το wiki, για την επιλογή των χωρών της κάθε ηπείρου, για τις εντυπώσεις τους σχετικά με τις χώρες διερεύνησης και το βιοτικό τους επίπεδο. Επίσης, τους ζητάμε να μας προτείνουν κάποιες πιθανές λύσεις για τις χώρες στις οποίες δεν καλύπτονται οι ανάγκες των ανθρώπων. Η κάθε ομάδα με βάση αυτά που η ίδια έχει βρει, αλλά και αυτά που σχολίασαν οι άλλες ομάδες γράφουν το δικό τους συμπέρασμα για την ήπειρο/ χώρες με την οποία ασχολήθηκε. Το συμπέρασμα χωρίζεται σε 2 σκέλη: α) ένα συμπέρασμα για την κάθε χώρα ξεχωριστά και β) ένα γενικό για την ήπειρο.

Τέλος, τους αναθέτουμε να γράψουν ένα γενικό συμπέρασμα για το ποιες είναι οι κοινές ανάγκες που έχουν οι άνθρωποι ανεξαρτήτως του τόπο που ζουν, ποιες διαφέρουν, να κατατάξουν τις χώρες ξεκινώντας από αυτή που καλύπτει τις περισσότερες ανάγκες και καταλήγοντας σε αυτή που καλύπτει τις λιγότερες \,και το ίδιο να κάνουν και για την ήπειρο.

**Σκαλωσια 1: Περισσότερο δομημένη**

|  |  |  |  |  |
| --- | --- | --- | --- | --- |
| **Διδακτικές ενέργειες** | **Μαθητικές ενέργειες****(Δραστηριότητες)** | **Υλικά** | **Οργάνωση της μαθησιακής διαδικασίας** | **Αξιολόγηση** |
| **1 η Φάση : Εισαγωγή / Προβληματισμός ( 2 διδακτικές ώρες + η προετοιμασία των μαθητών στο σπίτι ) .****1ο βήμα:** Για την γνωσιολογική καιψυχολογική προετοιμασία των μαθητών στο γνωστικό αντικείμενο που θα διδαχθούν, έχουμε ζητήσει από τους μαθητές να γράψουν στο σπίτι σε ένα **padlet** που υπάρχει σε σελίδα («Οι ανάγκες μου») στο wiki3 ανάγκες που έχουν σαν άνθρωποι. **2ο βήμα:**Την επόμενη μέρα στο σχολείο παρουσιάζουν αυτές τις ανάγκες που κατέγραψαν .**3ο βήμα:** Διεξάγουμε συζήτηση στην ολομέλεια για το ποιες θεωρούν ότι είναι οι βασικές ανάγκες και ποιες όχι .**4ο βήμα:** Ζητάμε να διαχωρίσουν στο wiki («Κατάταξη αναγκών») ποιες ανάγκες από αυτές που κατέγραψαν είναι βασικές και ποιες όχι . **5ο βήμα:** Αναθέτουμε στους μαθητές να αιτιολογήσουν τα κριτήρια κατηγοριοποίησης των αναγκών τους . **2η φάση : Επαφή με τα νέα δεδομένα (2 διδακτικές ώρες).****1ο βήμα:** Παρουσίαση των αναγκών των ανθρώπων μέσω power point, το ποιες θεωρούνται επιστημονικά βασικές και ποιες όχι και αναφορά στις διακηρύξεις για τα δικαιώματα του παιδιού και των ανθρώπων γενικότερα. *(Παγκόσμιος Οργανισμός Υγείας , UNESCO).***2ο βήμα:** Διεξάγουμε συζήτηση στην ολομέλεια για την άποψή τους, αν συμφωνούν, αν θέλουν να προσθέσουν κάτι .**3ο βήμα:** Τους θέτουμε το ερώτημα : Αν αυτές οι ανάγκες που παρουσιάστηκαν ισχύουν για όλους τους ανθρώπους όλων των χωρών της γης και κατά πόσο καλύπτονται.**4ο βήμα:** Χωρίζουμε τα παιδιά σε 5 ομάδες των 4 ατόμων με βάση την ήπειρο επιλογής τους (Σε περίπτωση που περισσότερα από 4 μέλη θέλουν να ασχοληθούν με την ίδια ήπειρο, ο μαθητής που δεν μπαίνει στην ομάδα που έχει ως πρώτη επιλογή μπαίνει στην ομάδα που έχει ως δεύτερη επιλογή). Οι μαθητές στη κάθε ομάδα μπορούν να ασχοληθούν με 1 έως 4 χώρες.**5ο βήμα:** Αναθέτουμε στους μαθητές να μας δείξουν στο χάρτη την ήπειρο με την οποία θα ασχοληθούν και τις χώρες επιλογής της ηπείρου.**6ο βήμα:** Συζητάμε με τους μαθητές μας και καταλήγουμε με ποιες 4 ανάγκες θα ασχοληθούν κατά την διάρκεια της έρευνας τους. **3η φάση : Εφαρμογή / Εμπέδωση ( 2 διδακτικές ώρες).****1ο βήμα:** Αφού μοιράσουμε τις καρτέλες – ταυτότητες, που τις συμπληρώνουν κατά την διάρκει της έρευνας, στον κάθε μαθητή, ζητάμε από τις ομάδες να καταγράψουν τις υποθέσεις τους στο wiki («3ος σταθμός: Ας κάνουμε υποθέσεις») για τα παρακάτω: α) τρόπο ζωής των ανθρώπων σε αυτή τη χώρα, β) τις ανάγκες των ανθρώπων, γ)τους τρόπους που καλύπτονται αυτές οι ανάγκες, δ)αν και κατά πόσο συμβάλει το κράτος-χώρα τους σε αυτό (κρατική πρόνοια).**2ο βήμα:** Συλλέγουμε αυτές τις υποθέσεις των μαθητών .**3ο βήμα:** Αναθέτουμε στους μαθητές να βρουν πληροφορίες στο σπίτι για την ή τις χώρες που έχουν επιλέξει. Στην σελίδα που έχει η κάθε χώρας τους έχουμε την απαραίτητη βιβλιογραφία με κάποιες ιστοσελίδες που είναι μπορούν να χρησιμοποιήσουν στην έρευνά τους. (πχ. dollars.com). Οι πληροφορίες που ζητάμε από τους μαθητές να βρουν σχετίζονται με τα βιοτικά χαρακτηριστικά της χώρας επιλογής και τις ανάγκες που έχουν επιλέξει.**4ο βήμα:** Αφού συλλέξουν τις πληροφορίες αναθέτουμε στις ομάδες να σκεφτούν, να συζητήσουν με τις υπόλοιπες ομάδες τις πληροφορίες και τους τρόπους παρουσίασης των πληροφοριών και έπειτα να καταγράψουν σε ένα πινακάκι στο wiki τον τρόπο παρουσίασης τους.**5ο βήμα:** Την επόμενη μέρα παραπέμπουμε τους μαθητές στην αίθουσα υπολογιστών και αφού ελέγξουμε τις πληροφορίες που συνέλλεξαν και τις σκέψεις τους για τον τρόπο παρουσίασής τους, τους ζητάμε να τις εντάξουν στο wiki στον κατάλληλα διαμορφωμένο φάκελο που φτιάξαμε στο papers & files αναλόγως την ήπειρο επιλογής.**6ο βήμα:** Ζητάμε από τους μαθητές να γράψουν ποιοτικά πολυτροπικά κείμενα για τις χώρες επιλογής με βάση τις πληροφορίες που συνέλλεξαν στους φακέλους. Στα πολυτροπικά κείμενα αυτά θα πρέπει να πληρούν τις εξής παραμέτρους :1. να μην υπερφορτώσουν τα κείμενα τους με αχρείαστες πληροφορίες και εικόνες. (Σωστή ευθυγράμμιση στοιχείων).
2. Να τηρούν συμφωνία στη γραμματοσειρά (2-3 γραμματοσειρές το πολύ παραλλαγή σε πλάγια ή έντονη γραφή),
3. Να επιλέγουν σωστά χρώματα. (Σωστή αντίθεση στα χρώματα.)

Όσον αφορά το πληροφοριακό χαρακτήρα του κειμένου που θα παράγουν τα παιδιά θα πρέπει να εντάσσουν στα κείμενά τους :**1ον** Τις ανάγκες που εντοπίζουν ότι έχουν τα παιδιά – και οι άνθρωποι γενικά στην εκάστοτε χώρα (διαχωρισμός βασικών αναγκών από μη ) .**2ον** Ποιες από αυτές τις ανάγκες καλύπτονται και ποιες όχι .**3ον** Τα αίτια που καλύπτονται ή όχι στη χώρα που ερευνούν .**4η φάση : Αναστοχασμός – Αξιολόγηση****1ο βήμα:**Αναθέτουμε στις ομάδες να δει η μία το wiki της άλλης και να σχολιάσει:1. το πώς τους φάνηκε ο σχεδιασμός (το πώς στήθηκε) το wiki.
2. Για την επιλογή των χωρών της κάθε ηπείρου. Τί τους εντυπωσίασε και τι όχι στις χώρες .
3. Ένα γενικό σχόλιο για το βιοτικό επίπεδο της ηπείρου.
4. Εάν επιβεβαιώθηκαν ή όχι οι υποθέσεις τους με βάση τα στοιχεία που βρήκαν .
5. Τους πιθανούς τρόπους με τους οποίους μπορεί να αντιμετωπίσει η κάθε χώρατην μη ικανοποίηση των αναγκών των ανθρώπων  **.**

**2ο βήμα:** Η κάθε ομάδα με βάση αυτά που η ίδια έχει βρει, αλλά και αυτά που σχολίασαν οι άλλες ομάδες γράφουν το δικό τους συμπέρασμα για την ήπειρο/ χώρες με την οποία ασχολήθηκε. Το συμπέρασμα χωρίζεται σε 2 σκέλη: α) ένα συμπέρασμα για την κάθε χώρα ξεχωριστά και β) ένα γενικό για την ήπειρο.**3o βήμα:** Τέλος, τους αναθέτουμε να γράψουν ένα γενικό συμπέρασμα για το ποιες είναι οι κοινές ανάγκες που έχουν οι άνθρωποι ανεξαρτήτως του τόπο που ζουν , ποιες διαφέρουν , να κατατάξουν τις χώρες από αυτή που καλύπτει τις περισσότερες ανάγκες σε αυτή που καλύπτει τις λιγότερες ,και το ίδιο να κάνουν και για την ήπειρο.  | **1η Φάση :****1ο βήμα:** Οι μαθητές καταγράφουν στο padlet που υπάρχει στο wiki , 3 ανάγκες που έχουν σαν άνθρωποι.**2ο βήμα:** Εκθέτουν τις απόψεις τους στην ολομέλεια σχετικά με τις ανάγκες που κατέγραψαν, για το ποιες θεωρούν ότι είναι οι βασικές τους ανάγκες ποιες όχι .**3ο βήμα:** Οι μαθητές διαχωρίζουν στο wiki («Κατάταξη αναγκών») ποιες από τις ανάγκες που έγραψαν είναι βασικές και ποιες όχι και αιτιολογούν τις απαντήσεις τους.**2η Φάση :****1ο βήμα:** Οι μαθητές εκθέτουν την άποψή τους σχετικά με τις ανάγκες των παιδιών και των ανθρώπων γενικότερα με βάση το power point και τις προκηρύξεις διαφόρων οργανισμών για τα δικαιώματα των παιδιών και των ανθρώπων γενικότερα.**2ο βήμα:** Οι μαθητές εμβαθύνουν ακόμη περισσότερο στο θέμα, απαντώντας σε ερωτήσεις που τους θέσαμε σχετικά με τον διαχωρισμό των αναγκών, αν θα ήθελαν να υπάρχει και κάτι άλλο.**3ο βήμα:** Οι μαθητές καταγράφουν σε ένα φύλλο χαρτί τις 3 πρώτες προτεινόμενες επιλογές τους για την ήπειρο επιλογής και με βάση αυτές τις επιλογές χωρίζονται σε ομάδες των 4 ατόμων .**4ο βήμα:** Οι μαθητές αφού χωριστούν σε ομάδες επιλέγουν με πόσες χώρες της ηπείρου επιλογής τους θα ασχοληθούν .**5ο βήμα:** Οι μαθητές δείχνουν στο χάρτη τις χώρες – ηπείρους ενασχόλησης.**6ο βήμα:** Μετά από συζήτηση καταλήγουν σε με ποιες ανάγκες θα ασχοληθούν σε κάθε χώρα.μέσα από συζήτηση που κάνουμε μαζί τους καταλήγουμε με ποιες 4 ανάγκες θα ασχοληθούν κατά την διάρκεια της έρευνας τους. **3η Φάση :****1ο βήμα:** Οι μαθητές καταγράφουν τις υποθέσεις τους.**2ο βήμα:** Οι μαθητές βρίσκουν πληροφορίες στο σπίτι για τις χώρες που έχουν επιλέξει ( τους κατευθύνουμε με την κατάλληλη βιβλιογραφία που έχουμε αναρτήσει στο wiki. Βέβαια μπορούν να προσθέσουν και δικιά τους βιβλιογραφία). **3ο βημα:**Συμπληρώνουν τις καρτέλες – ταυτότητες που τους μοιράσαμε.**4ο βήμα:** Συζήτηση μεταξύ των ομάδων για τις πληροφορίες και τον τρόπο παρουσίασης τους, μέσω του wiki – ανταλλαγή ιδεών.**5ο βήμα:** Οι μαθητές οργανώνουν το υλικό τους στους φακέλους που έχουμε δημιουργήσει στο papers & files.**6ο βήμα:** Οι μαθητές παρουσιάζουν τον τρόπο οργάνωσης των πληροφοριών που αναζήτησαν στο wiki.**7ο βήμα:** Οι μαθητές δημιουργούν ποιοτικά πολυτροπικά κείμενα, με γνώμονα τις οδηγίες που τους δόθηκαν.**4η Φάση :****1ο βήμα:** Η κάθε ομάδα βλέπει το wiki της άλλης και σχολιάζει:**1ον**: για το πώς τους φάνηκε ο σχεδιασμός (το πώς στήθηκε) το wiki.**2ον**: Για την επιλογή των χωρών της κάθε ηπείρου. Τί τους εντυπωσίασε και τι όχι στις χώρες .**3ον** :Ένα γενικό σχόλιο για το βιοτικό επίπεδο της ηπείρου.**4ον :**Εάν επιβεβαιώθηκαν ή όχι οι υποθέσεις τους με βάση τα στοιχεία που βρήκαν .**5ον:** Τους πιθανούς τρόπους με τους οποίους μπορεί να αντιμετωπίσει η κάθε χώρατην μη ικανοποίηση των αναγκών των ανθρώπων**.****2ο βήμα:** Οι μαθητές γράφουν για την ηπείρο επιλογής τους ένα συμπέρασμα που θα περιλαμβάνει: α) συμπέρασμα για την κάθε χώρα και β) συμπέρασμα γενικά για την ηπείρο.**3ο βήμα:**Οι μαθητές γράφουν ένα γενικό συμπέρασμα για τις ανάγκες των ανθρώπων, αντιπαραβάλλουν – συγκρίνουν τις χώρες επιλογής και κατατάσσουν τις χώρες – ηπείρους αναλόγως με το ποια καλύπτει περισσότερο τις ανάγκες των ανθρώπων σε αυτή που τις καλύπτει λιγότερο. | **1η Φάση :**Padlet , wiki, Η/Υ.**2η Φάση :**Power point , Πίνακας , Προτζέκτορας, Wiki, Xάρτης, Η/Υ .**3η Φάση :**Wiki, Η/Υ, καρτέλες - ταυτότητες**4η Φάση :**Wiki, Η/Υ | **1η Φάση :**Συζήτηση, Ενασχόληση με το εκπαιδευτικό λογισμικό wiki, Διάκριση των βασικών αναγκών από των μη, μέσω της διαλογικής μεθόδου, ανακαλυπτική μάθηση**2η Φάση :**Xρήση του wiki, Βιωματική μάθηση μέσω της συζήτησης, ανακαλυπτική μάθηση .**3η Φάση :** Xρήση του wiki, Βιωματική μάθηση μέσω της συζήτησης, Ομαδοσυνεργατική Μάθηση, ανακαλυπτική μάθηση.**4η Φάση :**Ομαδοσυνεργατική Μάθηση, Βιωματική μάθηση μέσω της συζήτησης. | **1η Φάση :**Αρχική, Διαγνωστική**2η Φάση :**Διαμορφωτική Αξιολόγηση**3η Φάση :**Διαμορφωτική Αξιολόγηση**4η Φάση :**Τελική Αξιολόγηση |

**Δικαιολόγηση των κύριων σημείων:**

 Το συγκεκριμένο διδακτικό σενάριο, το οποίο συνδυάζει την Γεωγραφία με τη Κοινωνική και Πολιτική Αγωγή και την Πληροφορική προσπαθεί καθ‘όλη τη διάρκεια υλοποίησης του να δώσει κίνητρο στους μαθητές να ενασχοληθούν με τεχνολογικά μέσα. Πιο συγκεκριμένα, βοηθά τους μαθητές από το πρώτο κιόλας στάδιο να εξοικειωθούν με τη χρήση του wiki για την υλοποίηση των εκπαιδευτικών τους υποχρεώσεων. Όπως γίνεται εμφανές από την ανάγνωση του διδακτικού σχεδιασμού σε κάθε στάδιο υλοποίησης του, βασικός γνώμονας είναι η ανακαλυπτική μάθηση με επίκεντρο τον μαθητή, γι αυτό το λόγο όλες οι επιμέρους δραστηριότητες έχουν δημιουργηθεί με τέτοιο τρόπο, ώστε ο μαθητής να εισάγεται σε μία διαδικασία διερεύνησης και συλλογής πληροφοριών. Η διαδικασία αυτή θα αποβεί ιδιαίτερα θετική, καθώς οι πληροφορίες που απόκτησε κατά την αναζήτησή του θα του εντυπωθούν περισσότερο στη μνήμη από το να του δίνονταν έτοιμες από το δάσκαλο. Τέλος, το γεγονός ότι σε κάθε φάση επικρατεί η συζήτηση και το συνεργατικό πνεύμα, αποβαίνει ιδιαίτερα θετικό για τους μαθητές, αφού αναπτύσσουν τις διαλογικές τους ικανότητες, ανταλλάσσουν ιδέες και μαθαίνουν να συνεργάζονται σε ομάδες .

**Σημεία όπου μπορεί να πάει «στραβά» ο σχεδιασμός:**

 Σε γενικές γραμμές η υλοποίηση του παραπάνω εκπαιδευτικού σεναρίου μπορεί να κριθεί επιτυχής. Βασική προϋπόθεση υλοποίησης του παραπάνω διδακτικού σχεδιασμού είναι ότι πρέπει να ληφθεί υπόψη ότι σε κάποιες φάσεις του διδακτικού σεναρίου οι μαθητές καλούνται να διεκπεραιώσουν κάποιες εργασίες στο σπίτι, χρησιμοποιώντας ηλεκτρονικό υπολογιστή. Γι αυτό το λόγο, καθίσταται αναγκαίο ο δάσκαλος να διαπιστώσει ότι όλοι οι μαθητές έχουν ηλεκτρονικό υπολογιστή, στο σπίτι ή μπορούν να συνεργαστούν με κάποιον άλλων συμμαθητή του εκτός σχολείου . Άλλη μια παράμετρος που πρέπει να σκεφτούμε είναι ο έλεγχος των συζητήσεων που θα γίνεται στο wiki εκτός σχολικού πλαισίου, γι αυτό το λόγο, καλό θα είναι να τεθούν στο wiki, κάποιοι κανόνες που θα καθορίζουν τη συμπεριφορά των μαθητών όσον αφορά τη χρήση του τεχνολογικού μέσου αυτού, ώστε να μην ξεφύγουν από το θέμα συζήτησης. Άλλη μία δυσκολία που μπορεί να προκύψει είναι ο χρόνος υλοποίησης των δραστηριοτήτων. Σε κάποιες περιπτώσεις μπορεί να χρειαστεί να χρησιμοποιήσουμε επιπλέον διδακτικό χρόνο για την ολοκλήρωση των εργασιών των μαθητών, αυτό θα εξαρτηθεί από το αν και κατά πόσο οι μαθητές κατανοήσουν το πώς λειτουργεί το wiki, από το πόσο συνεπείς θα είναι οι ομάδες κτλ

**Τι έμαθα από τον συγκεκριμένο σχεδιασμό; Πώς μπορώ να χρησιμοποιήσω αυτά που έμαθα σε επόμενους σχεδιασμούς μαθημάτων;**

 Στο παραπάνω σχεδιασμό γίνεται εμφανής η χρησιμότητα του wiki. Αυτό που έμαθα είναι ότι μπορώ να χρησιμοποιήσω το wiki, ως ενισχυτικό μέσο στη διδασκαλία μου και να εμπλέξω εύρος γνωστικών αντικειμένων για να επιτύχω πολύπλευρη παροχή ερεθισμάτων στους μαθητές. Η χρήση του wiki προσδίδει στη διδασκαλία μας μια ποιοτική διαθεματική χροιά, αφού το wiki είναι ένα περιβάλλον στο οποίο μπορούν να συνεργαστούν πολλά άτομα συγχρόνως, δημιουργώντας σελίδες και φακέλους και ανεβάζοντας οπτικοακουστικό υλικό. Επομένως, οι χρήστες του εύλογα μπορούν να εργαστούν συνεργατικά με άλλους και να δημιουργήσουν ποιοτικά κείμενα που συνδυάζουν εύρος ερεθισμάτων (κείμενο με εικόνα, βίντεο, χάρτη κτλ). Δημιουργώντας ένα διδακτικό σενάριο με ένα τέτοιο πρόγραμμα μπορεί κανείς να το μοιραστεί όχι μόνο με άλλους συναδέλφους αλλά και με τα ίδια τα παιδιά που το δημιούργησαν. Επιπλέον, παρέχει και την ευελιξίας της εργασίας από το σπίτι, κάτι το οποίο δίνει τη δυνατότητα στους δασκάλους να κερδίσουν χρόνο για να βγάλουν εις πέρας την εκπαιδευτικό σενάριο που έχουν ορίσει σε εύλογο χρονικό διάστημα. Πρέπει να αναφερθεί όμως, ότι η χρήση ενός τέτοιου προγράμματος προϋποθέτει την εξοικείωση των παιδιών με τη χρήση του ηλεκτρονικού υπολογιστή και την απόλυτη γνώση του εκπαιδευτικού στο χειρισμό του λογισμικού.